Iron Chef Cafe ร้านที่นำเสนอเมนูฟิวชั่นเก๋ๆแปลกๆคิดค้นโดย 8 เชฟกระทะเหล็ก โดยมีจุดเด่นตรงความน่าสนใจของชื่อเมนู การเสิร์ฟและหน้าตาของอาหาร 

ภายในร้านตกแต่งด้วยโทนสีขาว น้ำเงิน เทา มีบาร์เครื่องดื่มตรงกลาง ร้านประดับด้วยรูปเชฟกระทะเหล็กทั้งแปดแบะพวกอุปกรณ์ทำอาหารต่างๆ 

•Red Light Blub 130฿ น้ำสีแดงสดเสิร์ฟมาในหลอดไฟสีแดงตัดกับดอกไม้สีม่วงที่ประกับมาอย่างสวยงาม แก้วนี้(หลอดไฟ) ประกอบด้วยส่วนผสมของน้ำแตงโม น้ำมะม่วง ลิ่นจี่ และแอปเปิล จนเกิดสีแดงสดใส รสชาติออกเปรี้ยวอมหวาน กระตุ้นความอยากอาหารได้ดี เหมาะเป็นเครื่องดื่มเรียกน้ำย่อยครับ 
•Angles Hair 130฿ ผมของนางฟ้ามาคู่กับน้ำยาแม่มด เสิร์ฟมาในแก้วเย็นจัด พอนางฟ้าเจอกับแม่มดก็ควันขโมง(เทรวมกัน) ไอเย็นนี่คละคลุ้งได้ฟีลลิ่งดีชะมัด ทำออกมาเสร็จกลายเป็นน้ำสีแดงเข้มมากๆและรสชาติก็เข้มข้นมากเช่นกัน ออกเปรี้ยวหวานเข้มข้น อร่อยดีนะถ้าบางคนชิมแล้วเข้มไปขอน้ำแข็งมาเติมได้ครับ
•ซี่โครงหมูอบหนังกรอบ 320฿ เสิร์ฟมากับน้ำสตูว์ที่ทำได้ดีมากหอมและเข้มข้นซึ่งตอนเสิร์ฟพนักงานจะบีบครีมมันบดลงไปเราก็คนให้เข้ากันแล้วราดลงบนซี่โครงก่อนทานจะทำให้เนื้อหน้าอกหมูที่นุ่มอยู่แล้วนุ่มและมีรสชาติมากยิ่งขึ้น เนื้อหน้าอกหมูติดซี่โครงนุ่มและเปื่อยมาก ซี่โครงที่ว่าก็เป็นกระดูดอ่อนกรุบกริบทานได้ทั้งชิ้นเลย และทีเด็ดคือหนังที่อบจนกรอบเข้ากันดีกับสัมผัสเนื้อที่ชุ่มฉ่ำซอส อร่อยดีทีเดียวครับ เมื่อสั่งเมนูนี้เราสามารถเลือกเครื่องเคียงได้ด้วยว่าจะทานกับ มันบด ข้าวญี่ปุ่น หรือเส้นสปาเกตตี้ก็ตามชอบเลยครับ

•ข้าวหมูตุ๋นอบซอส XO 220฿ ข้าวผัดกับซอสเอ็กซ์โอซึ่งเป็นซอสอาหารทะเลรสเผ็ดที่เกิดขึ้นในฮ่องกงเป็นซอสที่นิยมใช้กับอาหารจีนโดยเฉพาะทางตอนใต้ของจีน เช่นแถบกวางตุ้ง XO ย่อมาจากคำว่า Extra Old Cognac ซึ่งในฮ่องกงคอนยัคถือว่าเป็นเหล้ากลั่นจำพวกบรั่นดีที่มีชื่อ ซึ่งเมนูนี้เชฟกระทะเหล็กอาหารจีน (เชฟป้อม) ได้คิดค้นเป็นสูตรเฉพาะของทางร้าน ข้าวผัดออกมาได้นุ่มหอมดีมากเข้ากับหมูต๋นเนื้อนุ่มแทบละลายในปาก ตักทานคู่กับเอ็นหมูสุดนุ่มแล้วละก็อร่อยสุดๆไปเลย

•บางลำภูโทสต์ 230฿ ชอบจานนี้ที่สุด เก๋ไก๋มากชอบที่ครีเอทนำเอาขนมปังปิ้งมาทำเป็นกล่องสี่เหลี่ยมด้านในเป็นเนื้อหมูคุโรบุตะปรุงรสกับซอสสะเต๊ะกินคู่กันอร่อยเพลินมาก เสิร์ฟมาพร้อมกับมันบดนุ่มๆและอาจาดรสชาติดี เยี่ยมครับ ????????

ของหวานปิดท้าย
•ทีรามิสุชาชัก 160฿ ชอบ display ในการเสิร์ฟที่ดึงชาออกจากกล่องบรรจุที่เก๋ไก๋ ทีรามิสุนุ่มและหวานกลมกล่อมกำลังดีมาก ตักกันรัวๆชอบครับ

ชอบจุดเด่นของร้านคือหน้าตาอาหารที่แปลกใหม่ การเสิร์ฟที่มีสีสันชวนให้เราสนใจและรสชาติอาหารที่ดีทีเดียว แถมมองว่าราคาก็ไม่ได้แรงอะไรเลยด้วย เยี่ยมครับ
